Huweliksverryking – Lewensverryking Seminare
Die seminaar vir Egpare van Lewensverryking Seminare is spesiaal ontwerp om elke huwelik net beter te maak. Die doel van die seminaar is om te verseker dat jul huwelik sal groei in liefde, eenheid, begrip en geluk. Die seminaarinhoud is spesifiek daarop gerig om vir elke huwelikspaartjie die regte strategie te gee om 'n wen-huwelik te bou.
Hierdie totale ommekeer is dikwels die uitvloeisel van verbeterde kommunikasie en 'n beter insig in wat dit is wat tot 'n goeie verhouding lei.
Kommunikasie-aspekte wat tot konflik kan lei, word aangespreek; die korrekte wyse om konflik te hanteer word toegelig. Deur effektiewe kommunikasie aan die hand van gestruktureerde vrae word die wortel van probleme geïdentifiseer waarmee egpare al baie lank worstel. Verskille tussen man en vrou en die unieke denkvoorkeure van individue word behandel.
Die feit dat hierdie seminaar langer as 'n gewone naweek is, maak dit buitengewoon suksesvol. Die aanbieders, hulpaanbieders en bekende sprekers steun sterk op die werking van die Heilige Gees.
Dit, saam met baie jare huwelikservaring, praktiese voorbeelde en ruim gebruik van humor en Bybelse beginsels, maak hierdie 'n uiters geseënde en genotvolle seminaar.
Daar is ook geleentheid vir persone wat regtig ernstige probleme het, vir persoonlike gesprekke met die beraders.
Geloofsekerheid: Jy kan seker wees dat jy 'n kind van God is. Breinprofiele: Huweliksmaats kan mekaar ken en verstaan.
Vergifnis: Kom beleef die vryheid van vergifnis. Man- en vrouwees: Die wese, behoeftes en verskille word bespreek.